
Parengto sprendimo projekto tikslas, pritarti, kad Šiaulių miesto savivaldybės administracija teiktų paraišką projekto „Koordinatorių modelio išbandymas ir lyčių lygybės politikos stiprinimas Lietuvoje“ (toliau – Projektas) partnerių atrankai. Projektui gavus finansavimą, įpareigoti Šiaulių miesto savivaldybės administraciją įgyvendinti Projektą partnerio teisėmis ir pasirašyti Projekto jungtinės veiklos sutartį su Europos socialinio fondo agentūra.


.	Lietuvos Respublikos vietos savivaldos įstatymo 16 straipsnio 1 dalis;
.	Lietuvos Respublikos Socialinės apsaugos ir darbo ministro 2023 m. rugpjūčio 11 d. įsakymas Nr. A1-542 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-06 „Įgyvendinti lygių galimybių, lyčių lygybės principus“ projekto partnerių (savivaldybių administracijų) „Koordinatorių modelio išbandymas ir lyčių lygybės politikos stiprinimas Sostinės regione“ bei „Koordinatorių modelio išbandymas ir lyčių lygybės politikos stiprinimas Vidurio ir vakarų Lietuvos regione“ veikloms atrankos tvarkos aprašo patvirtinimo“.


Parengtu tarybos sprendimo projektu pritariama, kad Šiaulių miesto savivaldybės administracija teiktų paraišką ir partnerio teisėmis įgyvendintų naują Europos Sąjungos fondų lėšomis pagal 2021- 2027 metų Europos Sąjungos fondų investicijų programą bendrai finansuojamą Projektą.


Projekto partnerių atranka organizuojama siekiant įgyvendinti 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos Socialinės sutelkties plėtros programos pažangos priemonės Nr. 09-003-02-02-06 „Įgyvendinti lygių galimybių, lyčių lygybės principus“ apraše, patvirtintame Lietuvos Respublikos socialinės apsaugos ir darbo ministro 2022 m. lapkričio 24 d. įsakymu Nr. A1-777 (su vėlesniais pakeitimais) nurodytas veiklas „Koordinatorių modelio išbandymas ir lyčių lygybės politikos stiprinimas Sostinės regione“ bei „Koordinatorių modelio išbandymas ir lyčių lygybės politikos stiprinimas Vidurio ir Vakarų Lietuvos regione.
Finansavimo tikslas – Savivaldybės administracijos darbuotojų (patarėjų), koordinuojančių lygių galimybių, moterų ir vyrų lygybės ir apsaugos nuo smurto artimoje aplinkoje politikos formavimą ir įgyvendinimą (toliau – koordinatorius) modelio išbandymas Lietuvoje. 
Finansuojamos veiklos – koordinatorių modelio išbandymas ir lyčių lygybės politikos stiprinimas Sostinės bei Vidurio ir Vakarų Lietuvos regionuose.
Veiklų finansavimo trukmė – 18 mėnesių nuo ESFA sutarties su Centrinė projektų valdymo agentūra sutarties dėl projekto veiklų įgyvendinimo sudarymo.
Kvietimui numatytas finansavimas – iki 300 000,00 Eur (2021–2027 m. Europos Sąjungos struktūrinės paramos „Europos socialinio fondo +“ ir 2021–2027 m. Europos Sąjungos struktūrinės paramos bendrojo finansavimo lėšų). Didžiausia vienam partneriui galima skirti lėšų suma – 60 000 eurų, mažiausia vienam partneriui galima skirti lėšų suma – 35 000 eurų.
Tinkamos ir netinkamos finansuoti išlaidos: tinkamomis finansuoti išlaidomis yra laikomos koordinatorių darbo užmokesčio ir su juo susijusių darbdavio mokesčių išlaidos. Koordinatoriaus darbo vietos sukūrimo ir išlaikymo išlaidos yra laikomos netinkamomis išlaidomis, išskyrus kompiuterio, stalo ir kėdės įsigijimo išlaidas. 
Galimi pareiškėjai: Savivaldybės administracija, teikianti paraišką ir siekianti gauti lėšų projekto veikloms vykdyti. Atrankos metu bus atrinkti 5 projekto partneriai.
Šiaulių miesto savivaldybės administracijos Projekto biudžetas 37 515 eurų, kurį sudaro vieno administracijos  darbuotojo (patarėjo), koordinuojančio lygių galimybių, moterų ir vyrų lygybės ir apsaugos nuo smurto artimoje aplinkoje politikos formavimą ir įgyvendinimą, etatas (darbuotojas pagal darbo sutartį), darbo užmokestis preliminariais skaičiavimais sudarytų apie 35 297 eurus, kitos išlaidos siektų apie  2228 eurų (lėšos, skirtos darbo vietos įrengimui – kompiuteriui, stalui ir kėdei).  
Numatomos koordinatoriaus pareigos: lygių galimybių, lyčių lygybės, smurto artimoje aplinkoje politikos reglamentavimas; paslaugų stebėsena ir analizė, teisės aktų ir kitų su administraciniu reglamentavimu susijusių dokumentų, priemonių ir programų įgyvendinimas; lygių galimybių, lyčių lygybės, smurto artimoje aplinkoje prevencijos ir pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo politikos savivaldybėje formavimas ir įgyvendinimas skatinant ir inicijuojant tarpžinybinį bendradarbiavimą, įveikiant vietos lygmens iššūkius;  gerosios patirties perėmimo iš užsienio šalių ir jos perdavimo inicijavimas įgyvendinant lygių galimybių, lyčių lygybės, smurto artimoje aplinkoje politiką;  konkrečių priemonių, skirtų lygių galimybių, lyčių lygybės, smurto artimoje aplinkoje prevencijai ir pagalbos smurto artimoje aplinkoje pavojų patiriantiems asmenims ar smurtą patyrusiems asmenims teikimo užtikrinimo inicijavimas, rengimas ir įgyvendinimas.


Priėmus sprendimą, Savivaldybės teisės aktai nekeičiami ir nenaikinami.

Šiaulių miesto savivaldybės prisidėjimo prie konkretaus projekto lėšos bus skiriamos atskirais Šiaulių miesto savivaldybės tarybos sprendimais. 

Sprendimui įgyvendinti Šiaulių miesto savivaldybės biudžeto lėšos nereikalingos (finansuoja 100 proc. atlyginimo, papildomų išlaidų iš SB nėra, išskyrus, esant poreikiui, apmokėti kelionių (transporto) išlaidas vykstant į tikslinius Ministerijos ir (ar) ESFA organizuojamus projektų veiklų mokymus lygių galimybių, lyčių lygybės temomis Lietuvos Respublikos teritorijoje. 

Lietuvos Respublikos korupcijos prevencijos įstatymo 8 str. 1 d. 4 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.

Sprendimo projekto parengė: Šiaulių miesto savivaldybės administracijos Projektų valdymo skyrius. Tiesioginis rengėjas – Justina Sabakonienė, tel. 8 41 383 423.


Teisinio reguliavimo poveikio vertinimas neatliekamas.

Projektų valdymo skyriaus vedėja                                                                                Ieva Džiaugienė

Aptarnavimo ir e. paslaugų poskyrio vedėja 			      Diana Grigienė
